ming030890/wiki-yue-high-quality huggingface dataset:
工尺譜

工尺譜係中樂記譜法，係用譜字記音。因為工同尺兩個音最常用，所以叫做工尺譜喇。
呢種譜法家下都有用，主要係用響中樂同埋做大戲用。不過自從有簡譜之後，就比較少人用。
上面會上、尺、工、凡、六、五、乙七個音，同西方d，r，m，f，s，l，t一樣。高八度會加個亻，即係仩、伬、仜、𠆩、𠆾、伍、亿。
大戲就用合、士、乙、上、尺、工、反、六。

基本字
呢隻譜，譜嘅係唱名。係好西方音樂do, ra, me, fa, so咁。喺某啲地方嘅傳統，呢啲唱名基本上係音名，但係實際音高會受定弦影響，原理比較接近五線譜。喺其他傳統，個do音係可以郁得嘅，唔係絕對音名，同簡譜同唱名有異曲同工之效。
下面係佢地個對應：
要記得，中國音樂嘅音階同西方音樂喺十二平均律之下嘅音高並非完全相等，｢凡｣ 嘅音高比十二平均律嘅fa音略高，大約介乎fa同fi（fa-sharp）之間，｢乙｣ 嘅音高比十二平均律嘅ti音略低，大約介乎十二平均律嘅ti同te（ti-flat）之間。

通常變化
下面三音低過中間八度會用另一啲字：
有時唔用【四】，改用【士】。有時唔用【一】，甚至會用【乙】掉轉。
唔同八度亦都會用其他字，不過就各師各法。昆曲就會響【上尺工凡】四字腳拉一撇表示低八度，高八度就響字側邊加人字部【亻】。廣東大戲就中意低八度加【亻】，高八度就加【彳】。
重有其他變化，台灣就興用【乂】代個【尺】；廣東就【反】代【凡】，重有用【生】代替【彳上】表示上八度do。
下面係昆曲做例：

讀法
工尺譜字，唔同地方又有唔同讀法。字音唔一定係當地人讀法。好似廣東大戲咁，最初係由北方來，所以讀音就好似中州音。
下面係廣東大戲字音：

節奏
工尺譜一例
古琴用嘅工尺譜，有板有眼
工尺譜唔會寫低音長。不過就會寫低埋敲鑼打鼓嘅節拍，點寫就各師各法。傳統來講，譜字一行係由上而下，一行行由右至左，同傳統中文寫法一樣。每個音個節奏會寫響譜字右邊。
右圖係Old McDonald Had a Farm呢首歌嘅工尺譜。節拍來講，強拍叫「板」或者「拍」，弱拍叫「眼」或者「叮」。「板」用「 。」或者「×」來標記，「叮」用「 · 」或者「、」來標記。而若果嗰一板冇音，就叫「底板」，用「×」來標記。若果嗰一叮冇音，就叫「底叮」，用「└」標記。
呢個譜上面係面拍一組，每拍唱兩個音。用音名來寫，就好似下面咁：
do do do sol la la sol   mi mi re re do
用呢個方法，我哋只會寫一拍有幾個幾多個音。而每個音幾長，就睇唱奏嘅人點睇。所以表演嘅有好大自由發揮。

歷史同用法
唐時已經有工尺譜。到宋時就好流行，所以唱名都係用嗰陣京城嘅中州音。相信工尺譜原本係某隻樂器譜，個do音都係定死。後尾流行之後，就變成do可以郁得。
工尺譜用家下眼光來睇，寫得就唔係準確。佢只係畀個音樂個"郎"，等表演人去發揮。中間發揮呢樣嘢，係靠口耳相傳。之不過，傳統斷咗，就好似再表演得返。而各有各傳統，就搞到更加難學。
呢個譜有傳到日本，佢哋高八高加亻，高兩個八度加⼻，節奏寫法亦唔同。亦有傳到韓國，唔少樂師都要學，雖則表演通常都係靠記。

相關俗語
合、尺（讀音見上），係工尺譜入面兩個音，喺粵語入面合稱來代表工尺譜，又按讀音寫成「何車」。有俗語「合嗮合尺」（第一個「合」仍讀hap6），本來指唱戲嘅個音唱得準，後來引申成啱嗮心水，正中下懷噉解。
工字鐵

工字鐵係一種建造業廣泛應用嘅鋼，因為橫切面似漢字「工」字而得名。呢種結構抗彎曲同埋抗剪切剛度好強，但係抗力矩嘅剛度就差尐。
工商銀行

中國工商銀行：簡稱工商銀行，中國最大嘅國有銀行，全球市值最大嘅銀行。
中國工商銀行（亞洲）：中國工商銀行嘅香港子公司，之前嗌過工商銀行同建新銀行。
扣肉

扣肉係中菜嘅豬肉菜式，將一片片五花腩同配料（梅菜或者芋頭）放落個碗燉熟，最後倒扣返落隻碟度。
扣賬咭

扣賬咭，又叫消費咭，係種畀錢買嘢嘅方式，張咭個樣似信用咭，但畀錢嗰陣張咭直接連到銀行戶口扣數，無得賒數。
托魯斯山脈

托魯斯山脈（土耳其文：Toros Dağları）係土耳其中南部一條山脈，喺安那托利亞南部。
扣帽

扣帽（粵拼：kau3 mou2；英文：poisoning the well，個英文名字面係「喺個井度落毒」噉解）係一種非型式謬論，指講緊謬論嗰個人將一啲同佢個對手相關（但係實際上根本唔啦更）嘅負面訊息講出嚟，等身邊睇緊場討論嘅人覺得佢對手唔可信，諗住籍此打敗佢對手－但係就算真係俾佢靠噉赢咗場討論都好，佢查實由頭到尾都冇真正回應過佢對手嘅論證，只不過係喺度引開咗啲人嘅注意力，令到啲人睇唔到佢嘅論證有問題。
英文「poisoning the well」呢個詞係喺 1864 年由英格蘭神學家 John Henry Newman 喺佢本《Apologia Pro Vita Sua》（拉丁文：一個人對自己人生嘅辯護）嗰度第一次俾人用嚟指一種謬論嘅，Newman 佢將「靠講對手嘅唔好嘢嚟嘗試打敗對手個論證」呢種行為比喻成好似啲軍隊喺打仗嗰陣喺就嚟要俾敵軍攻陷嘅城嘅井嗰度落毒噉，係一種陰險嘅行為。
扣帽可以話係人身攻擊謬論（ad hominem）嘅一種。

概論
扣帽俾哲學家視為一種謬論，而且可以有好幾種型態。最常見嗰種型態係噉嘅：
同佢對手身份相關嘅負面訊息。（例：「喺你哋聽我對手講嘢之前，我想提吓你哋呢條友坐過監。」）
所以佢對手做嘅所有宣稱都係錯嘅。
呢種思考方式有問題：世界上嘅人幾乎冚唪唥都做過衰嘢，所以如果一個人做過衰嘢就等如佢講嘅所有嘢都係假嘅話，噉呢個世界唔會有信得過嘅宣稱。
除咗噉，有陣時啲講謬論嘅人仲會用呢種手法攻擊將來可能出現嘅對手。例：「以上係我對同性婚姻嘅立場，唔同意我個立場嘅人實係想破壞家庭結構嘅」，而跟手當有個人提出反對聲音嗰陣，用緊扣帽謬論嗰個人就會話佢想破壞家庭結構－就算個新論證同家庭冇直接關係嘅都好。
隨意喺人身上貼標籤嘅手法好普遍、歷史久遠。根據美國宣傳分析中心喺 1937 年出版嗰本《The Fine Art of Propaganda》（粵文翻譯：宣傳嘅藝術）當中歸納嘅七大宣傳手法入面，貼標籤就名列第一，屬於最常出現喺宣傳上嘅文字遊戲。美國宣傳分析中心認為，貼標籤喺歷史同個人嘅人格發展上都有住極之大嘅影響力。貼標籤不但可以摧毀一個人嘅名譽，有陣時仲可以激勵一個人達到非凡嘅成就、搞到人坐監、或者令人發癲屠殺自己嘅同伴。標籤有得貼喺一個人身上，又有得貼喺團體、幫派、部落、政黨、城邦、甚至國家或者種族身上。

例子 1
A 君：老細，你聽到我講咗噉多嘢，就知 B 君先係你應該炒嗰個人啦。我肯定阿 B 君實會嚟你呢度講啲大話諗住逃避個責任嘅，佢之前講過大話，唔好聽佢噏。
喺呢句嘢當中，A 君喺度做緊扣帽嘅動作，諗住喺 B 君有機會發現之前就攻擊 B 君嘅品格，並且靠噉嚟嘗試否定 B 君可能會講嘅所有嘢。如果佢老細真係聽佢噏而就噉否決嗮 B 君講嘅嘢嘅話，佢老細都係犯咗扣帽嘅謬論。

例子 2
A 君：我諗我啲論證都夠充分㗎喇，等睇我對手點樣嘗試用佢嗰啲荒謬嘅歷史嚟詏赢啦。
喺呢句嘢當中，A 君喺度嘗試「喺個井度落毒」：就算佢對手真係曾經喺歷史知識上犯過錯都好，都唔等如佢對手今次唔會講到啲有道理嘅論證出嚟。
扣針

扣針係種針，可以扣住兩塊布，通常用金屬造。
扤頭

扤頭（粵拼：ngap6 tau4*6，英文：Nodding head），係指一個人個頭上下郁動嘅動作，喺大部分情況之下表示「係」、「啱」嘅意思。
扭力彈弓

呢個裝置用扭力彈弓嘅力喺度振動。
扭力彈弓（torsion spring）係彈弓嘅一種。一條扭力彈弓喺俾人扭曲嗰陣會儲起力學能量，而當令佢扭曲嗰股力放手嗰陣，條彈弓會施一股旋轉嘅力令自己返去原先嘅形狀。
扣帶皮層

扣帶皮層（cingulate cortex），又或者叫帶狀皮層，係島葉其中一橛，有份幫手做學習。
扭力轉換器

扭力轉換器（Torque converter），行內稱為「東菇」，係自動波箱中傳輸扭力嘅機器。扭力轉換器有一副外殼同埋兩𣖕車葉，裡頭斟滿波箱油。其中一𣖕車葉轉嘅時候，會透過黐立立嘅波箱油帶同對面𣖕車葉一齊轉，達至「轉數低時扭力大、轉數高時扭力細」嘅功效。
扭子羣

喺交換羣嘅理論入面，一個交換羣嘅扭子羣裝住入面所有有限階嘅元素（呢啲元素叫做扭元素）。
平清盛

平清盛（たいら の きよもり，1118年—1181年3月20號，元永元年－治承五年閏二月四日），係日本平安時代末期嘅武將、公卿，亦係伊勢平氏嘅家主。平清盛係憑武士身份做到太政大臣嘅第一人。
維基同享有多媒體嘅嘢：Taira no Kiyomori
平湖

平湖係中國浙江嘉興一個縣級市，總面積536平方公里，人口49萬。
平流層

平流層係地球大氣層第二近地面嗰層，離地11到50公里，對上係中間層，對落係對流層。
平泉

平泉係個喺日本嘅世界遺產，登錄喺聯合國教科文組織嘅世界遺產名錄。
平治集團

平治集團（德文：Mercedes-Benz Group AG）係德國一間車公司，總部喺史特加。1926年由Benz & Cie.同埋Daimler Motoren Gesellschaft合併成丹拿-平治（Daimler-Benz），1998年收購佳士拿之後改叫丹拿佳士拿（DaimlerChrysler），2007年賣走佳士拿之後改叫丹拿集團。2021年丹拿集團分拆丹拿貨車上市，再喺2022年2月1號改叫平治集團。
平海灣

平海灣（英文Harlem's Bay或Pinghae Bay）係中國一灣，喺廣東南岸，大星山同平海一帶沙坦西岸。佢東南望可見小星山。大清時歸歸善縣。
平橋區

平橋區係中國河南信陽一個市轄區，總面積1889平方公里，人口78萬。
平步大道

平步大道（粵拼：ping4 bou6 daai6 dou6；中國縣道代碼：X283）係中國廣東廣州嘅主幹道，喺花都區，西南邊從風神大道同花港大道嘅交界開始，一直向東北去到106國道。成條路好似符號「┏━」噉嘅樣。

概要
全長14.2公里，闊24~36米，雙向4~6車道。馬路分開咗西、中、東三條。

平步大道嘅三條道路，起點到終點
平步大道西：從風神大道同花港大道嘅交界開始，一直去到學府路。
平步大道中：從學府路開始，一直去到建設北路。
平步大道東：從建設北路開始，一直去到106國道。
平民

平民 (英文：Civilian)，又可以叫做老百姓，係唔屬於任何軍隊、準軍事組織、或者警察，同時亦都唔係做緊任何暴力行為嘅人。
喺打仗嘅情況入面，平民同「非戰鬥人員」唔係好一樣，因為任何中立嘅軍人雖然唔係戰鬥人員，但係仍然唔屬於平民。喺《日內瓦公約》裏面，平民係有特定嘅權利，例如唔可以成為打仗嘅目標等等。
喺某啲國家，緊急服務嘅人員會叫一般嘅普羅大眾做「平民」。
平桂

平桂係中國廣西賀州一管理區，面積2022平方公里，人口50萬。
平氏

平係唐人姓氏，喺《百家姓》裏頭排第95位。
呢篇平氏係同姓氏有關嘅楔位文章，重未寫完嘅。麻煩你幫手充實佢。
平果

平果係中國廣西百色一縣級市，面積2485平方公里，人口51萬。
平樂

平樂係中國廣西桂林一縣，面積1919平方公里，人口43萬。
平正紀念樓

係中國廣東省廣州市嘅一間3層東山洋樓，喺越秀區署前路嘅署前二街15號。喺間大院門口嘅正右門柱度整咗嚿由漢白玉石畫出嚟嘅牌，上面寫住「平正紀念樓」五隻字，而間大院入面重有個水井響度。

典故
1922～1925年間，美國華僑余平正起爾棟樓。嗰時華人喺美國凈係洗碗、織衫褲同埋做廚師呢三種俾人笑甩大牙嘅工。嗰時睇華人就將好辛苦賺咗啲錢都寄返畀親人，之後攞住愛國熱情返嚟中國，跟住喺廣州東南邊嘅東山嗰度落戶。而「平正紀念樓」嘅名係主人諗住自己嘅後代都有返自己祖之前做過嘅嘢繼續噉傳到底。不過後嚟啲仔都結嗮婚，生咗2個孫，後嚟喺1979年嘅越南戰爭又退出咗中國。結果平正紀念樓換咗幾次主人，而家俾廣州市政府收返。
平林輝良寛

平林輝良寛（1984年6月4號—）係日本足球員，司職中場，效力過名古屋八鯨，鳥棲砂岩，FC刈谷，金澤薩維根，及山口雷法。
新泰

新泰係中國山東泰安一個縣級市，總面積1933平方公里，人口149萬。
新浪網

）所營運，主要為全球華人社群提供中文嘅網絡內容，除咗中國新浪網，重有香港中國新浪網。
新洲碼頭

新洲碼頭（粵拼：san1 zau1 maa5 tau4）係廣州一個客運碼頭，喺海珠區新港東路最東邊嘅新洲路口。呢度有過江渡輪可以去到黃埔軍校同深井、魚珠嗰邊。呢個碼頭畀單車、山地車同死飛、摩托車搭船過江，但唔畀大車過江。
新浦區

新浦區係以前中國江蘇連雲港一個市轄區，總面積461平方公里，2014年同海州區合併。
方健儀

方健儀（Akina Fong，1977年1月28號—）係香港新聞工作者。

生平
方健儀讀過沙田官立中學。1999年喺香港中文大學新聞與傳播學院畢業之後加入香港電台中文新聞部做記者。2004年去英國伯明翰大學修讀國際關係碩士課程，畢業之後一度喺紐約市嘅聯合國總部做嘢，返香港之後加入無綫新聞做高級記者，主要採訪重點新聞、治安、交通同埋衛生方面嘅新聞。
2010年10月10號（三條十），方健儀同無綫新聞工程人員洪楚恆結婚。
2012年2月24號，方健儀最後一日任職無綫電視，之後去香港廉政公署做高級新聞主任。最後一晚做晚間新聞主播時，佢最後同觀眾講咗一句「多謝支持，後會有期」。
2019年，方健儀話以住過政府公屋為榮，得到網民激讚。佢近年熱愛運動，注重健康，經常長跑。

演唱歌曲
除咗報導新聞同主持節目外，佢都會喺其他方面試新嘢。好似喺2015年何韻詩「十八種香港HOCC」演唱會上演唱舊曲新詞作品〈中東與綜〉（原曲：〈風箏與風〉，主唱：Twins），內容取材自無綫記者麥詩敏錯讀「中東呼吸綜合症」事件。

演出
呢個表唔完整，歡迎加料。
方俊文

方俊文係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
方偉傑

方偉傑（英文：Ian Fang，1989年12月13號—）係星架坡影視男演員，而家係新傳媒私人有限公司男藝人，出名演出作品包括電視劇《邊緣父子》、《我們等你》，同埋電影《我們都不完美》。佢喺2013年度紅星大獎攞到「最佳新人獎」。
方剛 (議員)

方剛，GBS，BBS，JP（Vincent FANG Kang，1943年5月7號—）係香港造衫生意人，民國上海（中文：上海市 (中華民國)）出世，祖籍安徽，做過香港立法會批發及零售界功能界別議員，中國全國政協委員，亦係自由黨黨員。
方剛係香港紡織業聯會名譽會長方鏗嘅細佬，佢嘅家族喺1973年喺香港創辦Toppy國際集團，主要銷售女裝成衣服裝，旗下牌子有Toppy、Episode、Colour 18等。

政治立場
佢係香港親中派一員，2004年正式參與政治。

選舉及提名經歷
2004年，方剛代表自由黨喺第3屆香港立法會選舉批發及零售界功能界別選舉中參選，並當選成為議員，之後一直連任，去到2016年卸任，交棒畀邵家輝。
喺2016年，佢成為香港特别行政區選舉委員會批發及零售界委員。之後，佢有份提名林鄭月娥參與2017年香港行政長官選舉。

部分政治事跡
2006年7月，香港政府為建議開徵商品及服務稅展開諮詢。方剛聯同廿幾個零售、飲食等行業組成反銷售稅大聯盟，並出任主席，反對開徵銷售稅。

屋企
方剛已婚，同老婆曾麗嫦有兩個仔女（太子爺方仁傑），侄女方淑君，侄仔方仁德，侄女婿林詩鍵。
方俊傑

方俊傑（英文：Fong Chun Kit，1978年4月19號—），填詞署名方杰，係香港填詞人，2003年開始幫香港流行歌填詞。佢亦係香港商業電台叱咤903節目主持，又係影視專欄作家。
方克立

方克立（1938年6月28號—2020年4月21號）係中華人民共和國哲學家。方壯猷個仔。

生平
方克立1938年6月28號喺湖南省湘潭出世。1944年，進入栗山公祠小學堂讀書；兩年後，隨父母到武昌，轉入武漢大學附屬小學。1950年，就讀於武昌實驗中學。1956年，考入中國人民大學哲學系；1962年畢業，同年留校任助教。1973年初，調至天津南開大學哲學系，1979年升任講師，1981年晉升為副教授，1984年8月由教育部特批為教授，同年被國務院學位委員會批准為中國哲學專業博士生指導教師。1994年初調到去北京，任中國社會科學院研究生院院長。此外佢仲擔任國務院學位委員會哲學評議組成員、中國哲學史學會副會長、天津市社會科學界聯合會副主席等職務。2006年7月，當選為中國社會科學院學部委員。
主要著作有《中國哲學史上的知行觀》、《從孔夫子到孫中山——中國哲學小史》、《中國哲學史論文索引》、《現代新僧學研究論集》等。
2020年4月21號，方克立因病喺北京逝世，享年81歲。
平良千春

平良千春 ，係日本嘅一個女藝人同埋配音員。
平行公設

平行公設（英文：parallel postulate），又或者叫平行公理，係歐幾里得幾何上嘅第五條公理：是但搵條線  同點 ，當中  唔喺  上面，都實會有一條獨一無二嘅直線會係通過  得嚟又唔會同  相交嘅。
平行世界

平行世界（英文：Multiverse），又叫平行宇宙、平行時空、平坦宇宙、其他宇宙、替代宇宙、多重宇宙、多元宇宙、平面宇宙、母子宇宙、多宇宙、多世界、冇限宇宙、無限宇宙，假想一種，講到世界或者宇宙，好似有雙胞胎咁，有另一個世界。另一個世界，有另一個自己，可能過住另一種生活。係個經常係故事題材。故此，亦有唔少人喺度思考，科學、哲學、神學，都會想過依啲問題。
物理既無肯定，亦無否定平行世界。物理上量子力學不確定因素，同宇宙之外如何，數學假想高維度宇宙，意味有種種可能，只係未為人所能觀測。
平行分析

平行分析（粵拼：ping4 hang4 fan1 sik1；英文：Parallel analysis）係一種因素分析同主成份分析上會用到嘅分析做法，用到蒙地卡羅式嘅方法產生隨機數據，攞住呢啲隨機數據同埋手上真實觀察到嘅數據，部電腦會同兩者計特徵值，再比較隨機數據同真實數據出嘅特徵值；統計學研究指平行分析可以出到好嘅效果。
喺因素分析上，平行分析可以用嚟決定「個模型要有幾多個因素至啱」。
平聰

平聰（1970年7月16號—）係日本足球員，司職前鋒，效力過仙台七夕。
平行四邊形

平行四邊形係兩組對邊分別平行嘅四邊形。

性質
兩組對邊平行且相等；
兩組對角大小相等；
鄰角互補；
對角線互相平分；
對於平面上任何一點，都有一條可以將平行四邊形平分為兩個面積相等圖形、並穿過嗰個點嘅線；
四邊邊長平方和等於兩條對角線長平方和。
平羅

平羅係中國寧夏石嘴山一個縣，總面積2060平方公里，人口25萬。
平行

喺平面幾何裡面，平行指兩條直線唔相交；喺三維歐氏幾何裡面，平行係指兩條直線共面而且唔相交，亦可以指兩個平面唔相交。
平行亦經常用來描述線段之間嘅關係，爾個時候指嘅係爾兩條線段所在嘅直線平行。對於射線同理。
另外平行亦用來描述兩個自由向量之間嘅關係，如果有兩個向量同，有實數令到，就可以話向量同向量平行，注意對於自由向量來講，平行亦可以叫做共線。

平行公設
内文：平行公設
歐幾里德平面幾何嘅平行公設本身敘述起身比較複雜，但係佢同下面嘅講法等價：
過直線外一點有且衹有一條直線同已知直線平行。
但係因為爾個係公設，而唔係公理，所以有人基於同平行公設唔同嘅公設推演出其它幾何體系，爾啲體系統稱為非歐幾何，例如球面幾何。
建丘白蟻

建丘白蟻（粵拼：gin3 jau1 baak6 ngai5）係指一啲識得起白蟻丘，並且成群噉住喺丘入面嘅白蟻物種。
廷尉

廷尉，又叫大理、作士，係中國古官名，係掌刑獄。佢係三公九卿嘅九卿之一。

史
廷尉係秦國創嘅，管刑辟，下有正監、左監同右監，秩祿千石。
漢保留廷尉，劉啟做皇帝第六年（公元前161年），改名大理。到劉徹嗰陣，建元四年（公元前137年），又改返做為廷尉。劉詢做皇帝時，地節三年（公元前67年），下置左、右、平，秩六百石。到劉欣做皇帝，元壽二年（公元前1年），改返做大理。新國，王莽又改做作士。復漢後，又改返做廷尉，二千石，下有正監、左監各一，左平一，秩六百石。
三國時代三國都廷尉。
北齊立大理寺，大理寺卿做正，大理寺少卿做副。
廷布

廷布（宗喀文：ཐིམ་ཕུག།，又譯做辛布、亭孚、亭布等），係不丹首都。

概況
廷布喺不丹西面，喜馬拉雅山脈中高處喺2,400米嘅盆地入面，瀕臨旺河河谷；人口114,551人（2017年）。1962年，正式成為不丹首都。

氣候
廷布屬海洋性氣候（英文：Oceanic climate），落雨比較多。
廷覺

廷覺（1946年7月20號—）曾經係緬甸總統，由2016年做到2018年。
張文瓘

張文瓘（606年—678年9月30號），字稚圭，大唐官員，唐高宗嗰陣係宰相。因為喺大理卿任上處事公正而受到好評。

家世
張文瓘喺隋煬帝年間嘅606年出世，阿爺係貝州武城人，喺大業末年搬屋去魏州昌樂。阿爸阿媽早死，因為孝順朋友而出名。唐太宗貞觀（626年—649年）初年，佢係並州長史李世勣大軍嘅參軍。李世勣好重視佢，曾經話：「稚圭係家陣時嘅管仲、蕭何，我比唔上佢。」一次李世勣去首都長安入朝面聖嗰陣，張文瓘同兩做伙記搞宴會為佢餞行。李世勣分別將佩刀同玉帶送畀嗰兩個伙記，但係冇畀張文瓘任何嘢。張文瓘懷疑佢，問點解，李世勣答：「你冇錯。有人猶豫不決，我畀佩刀佢鼓勵佢果斷；某人放誕唔檢點，所以我畀玉帶佢希望佢約束自己。你嘅才能，你第日乜都唔會缺，重使我送嘢畀你？」李世勣後來推薦張文瓘，張文瓘結果做咗水部員外郎。佢阿哥張文琮係戶部侍郎，兩兄弟都喺尚書省，違反咗封建舊制，因為咁張文瓘冇幾耐就改做雲陽令。
張文光

張文光（英文：CHEUNG Man-kwong，花名「張文」，1954年9月15號—），係香港立法會教育界功能界別前議員，民主黨成員，香港市民支援愛國民主運動聯合會（支聯會）成員，香港教育專業人員協會（教協）會長，被視為香港泛民主派一員。
自1991年起至2012年，除咗1997年至1998年因中央政府另組臨時立法會而被迫「落車」外，張文光一直都係循教育界功能組別，擔任立法會（局）議員。

屋企
張文光祖籍廣東台山。1954年香港出世，1978年香港中文大學新亞書院經濟系畢業。
張文滔

張文滔，香港親中派政治人，香港再出發大聯盟發起人之一。
張敬軒派台歌成績一覽

張敬軒派台歌成績一覽列出香港歌手張敬軒由2002年至而家嘅派台歌名單，同埋佢嘅歌喺香港四大電子媒體流行榜嘅最高位置。「派台歌」係指唱片公司喺歌手推出新唱片嘅時候，將主要推銷嘅歌整做樣本唱片（俗稱白版碟），派畀媒體去宣傳。香港四大電子媒體分別係香港商業電台、香港電台、新城電台同電視廣播有限公司（排名唔分先後），每個媒體機構都有自己嘅派台制度，並因應當時嘅市場情況而做調整，例如訂立派台歌曲嘅數目限制，同時亦設有音樂流行榜，由媒體機構自行決定派台歌嘅播放率同流行榜名次嘅計算方法。

流行榜簡介
903專業推介，又叫叱咤樂壇流行榜，係香港商業電台叱咤903（商業二台）頻道嘅音樂節目，由1988年設立到依家，用歌嘅播放率做流行榜嘅指標，喺節目內公佈過去嗰一個禮拜喺叱咤903頻道播放率最高嘅20隻華語歌。
中文歌曲龍虎榜，係香港電台第二台嘅音樂節目，由1978年設立到依家，喺節目內公佈嗰個禮拜上榜嘅20隻香港樂壇流行曲。
勁爆本地榜，係新城知訊台嘅音樂流行榜，由1994年設立到依家，每個禮拜公佈20隻上榜歌香港本地歌。
勁歌金榜，係電視廣播有限公司嘅音樂流行榜，由1986年設立到依家，由綜藝科約二十個監製同大約十個音樂統籌去投票，評選出每個禮拜嘅10隻上榜歌，喺勁歌金曲節目內公佈。
Chill Club 推介榜，是香港電視娛樂旗下粵語頻道ViuTV音樂節目《Chill Club 推介》於2020年增設的音樂流行榜，由節目組工作人員及各唱片公司代表投票，評選出每星期最高票數的十首上榜歌曲，於每星期《Chill Club》節目內公佈。

四台總成績
四台指《叱咤樂壇流行榜頒獎典禮》、《十大中文金曲頒獎音樂會》、《新城勁爆頒獎禮》、《勁歌金曲頒獎典禮》攞到金曲嘅成績。
睇香港四台冠軍歌同頒獎禮攞獎一覽
張文嵩

張文嵩，香港親中派政治人物，曾經參與2019年香港區議會選舉但係落敗。
張文瑛

張文瑛（英文：Jojo Cheung，1953年—）係1974年度香港小姐競選嘅冠軍。
張文瑛老公係無綫電視綜藝組前高層曾國強。
早晨！動新聞

《早晨！動新聞》（日文：グッドモーニングショー，英文：Good Morning Show），係2016年日本電影，由君塚良執導，中井貴一、長澤正美、志田未來主演。
早瀨彌生

早瀨彌生 ，係日本嘅一個配音員。

配音作品一覽
呢個表唔完整，歡迎加料。
早水理沙

早水理沙 ，係日本嘅一個女藝人同埋配音員。
早晨，我嘅男仔

早晨，我嘅男仔（日文：おはよう、私のセイ(Ohayō, Watashi no sei)；英文：MakeS, -Morning Make System-）係日本HEXA DRIVE屬下嘅戀愛類遊戲，家下喺智能電話屬下嘅iOS同安卓系統先至有得玩。
呢個遊戲最先喺2017年10月2號開始做對外宣傳，同年12月11號先至對外出街賣。最先係賣日文版，而中國大陸版喺2019年4月29號先至引入。喺啱開始遊戲時，最開頭嘅「Morning Make System -sei-, Start up.」呢句令好多玩家都知。遊戲配音方面，其中主角sei係由北島壯峻（日文：北島壮峻）負責配音；而背景樂同提示聲係由泉和良負責搞。成個遊戲界面係用Live2D（英文：Live2D）軟件整。
佢個名喺粵語圈入面，「セイ」嘅諧音可以連音讀成「死」字，所以有時畀啲講粵語嘅人笑。不過佢喺有遊戲分級嘅國家嚟講，完全未試過將呢個遊戲搞過任何分級制度。
早期人類遷徙

早期人類遷徙係指人屬物種各個祖先群體，離開原有嘅棲息地非洲，往其他陸地遷徙，最後除咗南極洲之外，喺全球各地聚居嘅過程。是基於現存嘅化石、文物、遺跡、DNA、同語言（用於存活物種智人）做出嘅推論。
早期字詞失誤

早期字詞失誤泛指好細個（啱啱學識講嘢冇耐）嘅細路嘅字詞使用失誤。學習正確使用字詞並唔易：學習者需要學相當大量嘅內隱知識，準確噉知道（例如）每隻字詞包含啲乜同埋每隻字詞唔包含啲乜。

語義失誤
睇埋：語義同概念
例如過度伸展（overextension）同過度限制（underextension）都係好細個嘅細路（例如兩三歲嗰啲）常犯嘅錯誤。過度伸展係指過度「擴展」一隻字詞可以包含咩事物，而過度限制就係指過度「限住」一隻字詞可以包含咩事物。
舉例說明，想像一個三歲嘅細路，佢過度伸展可能係會用蝴蝶一詞嚟包晒所有昆蟲，連蜜蜂同蜻蜓都用蝴蝶一詞嚟稱呼，而佢過度限制就可能會誤以為蝴蝶一詞淨係包黑或者藍色嘅蝴蝶，唔識得用蝴蝶一詞嚟稱呼其他色嘅蝴蝶。
早瀨莉花

早瀨莉花 ，係日本嘅一個女藝人同埋配音員。
早晨電視節目

早晨電視節目，指喺朝頭早六點到九點播出嘅綜合新聞資訊節目，英文成日叫做早餐節目（Breakfast television）。
內容除咗新聞報道之外，同其他時段唔同，仲會有更多生活、娛樂同藝文訊息。
早會

早會係指學校（主要係小學、中學），喺朝早上第一堂之前嘅一種集會活動或儀式。將學生聚集喺禮堂或操場，進行唱校歌、升旗儀式等，或者由老師或校長對學生訓話、報告學校大小事務，間早可能會有頒獎儀式。有啲學校可能會因為人數比較多，地方唔夠容納全校學生，可能會採用每日唔同年級輪流進行早會。
有啲學校每個禮拜只會搞一次，就叫週會。
早期音樂

早期音樂（英文：early music）係古典樂入面嘅一個時期，一般係指中世紀音樂同文藝復興音樂，有陣時會包埋巴洛克音樂。
影子股

影子股，股市詞語，係指某上市公司嘅行業，同另一間準備上市嘅公司行業好似，呢間上市公司就叫「影子股」。因為新股上市後多數會被炒上，所以影子股亦首先被炒上。不過，因為影子股股價上升同嗰間公司表現無直接關係，所以炒風完咗之後，股價或者會回落。
影山燈

影山燈 ，係日本嘅一個女藝人同埋配音員。
影印機

影印機（英文：Photocopier，又簡稱Copier），係一種辦公室儀器，可以將紙上面嘅資料複製刑另一張紙上面（呢個過程叫影印）。佢同掃描器原理差唔多，分別就係影印機會輸出實物檔案。
影子學生

影子學生係指長期缺課、甚至全年缺課或缺席考試，但係獲得學校長時間保留學位，甚至批准升班嘅學生。
根據以往傳媒報道，學校收取影子學生嘅做法，原因可以係因為避免縮班，亦有學校話咁樣係出於人情味，唔想貿然取消長期缺課學生嘅學籍。

部分相關事件
喺2017年，圓玄學院陳國超興德小學被揭發出現影子學生同埋其他風波，事件最終導致時任校長陳章萍被法團校董會辭退，去到2018年9月被捕。風波期間，元朗惇裕學校同明愛屯門馬登基金中學亦被揭發疑有「影子學生」。
2019年，仁濟醫院董之英紀念中學被傳媒揭發有校園欺凌風波，之後傳媒進一步跟進，有人網上再流傳文章指出校內大量影子學生。
影

影（粵拼：jing2），又叫影子、陰影，係一個物理現象，係光因為受唔透光嘅物件阻礙而產生嘅黑暗範圍。
暗咗嘅地方就係影
影山由高

影山由高（1978年3月31號—）係日本足球員，司職前鋒，效力過Toho Titanium，仙台七夕，及佐川印刷。
影山貴志

影山貴志（1977年5月27號—）係日本足球員，司職後衞，效力過廣島三箭，大阪櫻花，及佐川滋賀。
影子滅殺令

《影子滅殺令》（The Ghost Writer）係2010年法國、德國、英國合拍嘅一部政治驚悚電影，由波蘭斯基做導演，改編Robert Harris嘅小說《The Ghost》。主演係伊雲麥格高、皮雅斯布士南、Kim Cattrall、奧莉花威廉士。
普通長耳蝠

普通長耳蝠（Plecotus auritus）係屬於蝙蝠科，長耳蝠屬嘅動物。成年蝙蝠身長4.5-4.8 厘米，尾長4.1-4.6厘米，翼長4-4.2厘米，耳仔長3.3-3.9厘米。齒式為：

習性同分布
普通長耳蝠係一種飛得比較慢嘅蝙蝠。主要生活喺森林、樹洞、岩洞以及家舍。佢嘅物種嘅模式產地喺瑞典。
分布於歐亞大陸。由英國，法國以至中國，韓國，日本。中國地區包括黑龍江、青海、內蒙古、甘肅、河北、陝西、山西、新疆、吉林、四川等地。

回聲定位
普通長耳蝠喺日頭會飛入森林度搵食，主要食飛蛾同伏喺樹葉上嘅昆蟲。雖然會用回聲定位搵食，但亦都用雙眼搵食（Stevens 2005）。佢哋會發出27至56kHz嘅音頻，但一般發出45 kHz同平均每秒2.5米。
普通話財經報道

《普通話財經報道》（英文：Putonghua Financial Report）係香港電視廣播有限公司無綫新聞製作嘅財經新聞節目，1993年3月1號喺明珠台啟播，2016年6月30號停播。

歷史
節目喺1993年3月1日起播出時叫做《普通話財經簡訊》（英文：Putonghua Financial Bulletin），播映時間喺18:40-18:45。
2004年1月5日起，播映時間改為18:10-18:15。
2010年10月4日起，節目增設繁體字幕。
2011年11月28日起，改名做《普通話財經報道》，播映時間改為18:15-18:20。
2012年7月2日至2013年7月18日，節目由譽一鐘錶特約。
2012年倫敦奧運期間（7月28日至8月12日），由於16:30-19:30播映《倫敦奧運直播》，《普通話財經報道》暫停播映。
2013年7月15日起，節目改為高清製作。
2016年2月22日起，《普通話財經報道》改喺J5播出，播出時間改為21:00-21:10，而字幕同名牌（namecard）中嘅「普通話」改為用簡體中文顯示，同時myTV會喺節目完結之後提供60日網上重溫。
2016年7月4日起，節目停止播放，合拼到《普通話新聞報道》財經資訊環節播出（只限港股交易日）。
普通赤楊

普通赤楊（粵拼：pou2 tung1 cek3 joeng4；學名：Alnus glutinosa）係樺木科赤楊屬嘅落葉喬木，主要分佈響歐洲地區。
普遍文法

普遍文法（universal grammar）係廿一世紀初認知語言學上嘅一個構想。根據呢個諗法，人嘅遺傳因子當中帶有某啲會左右個腦嘅發育嘅資訊，令到人普遍傾向以某啲方式看待世界同埋組句子，所以令到人類嘅語言普遍傾向有某啲特性。
普通鵟

普通鵟（Buteo buteo），係鷹科鵟屬嘅其中一種雀，色水帶啡。
普通鸕鶿

普通鸕鶿（Phalacrocorax carbo），係種雀，屬鸕鶿科鸕鶿屬嘅其中一個品種，原產北美洲東岸同西歐等地。
成都街

成都街（葡文：Rua de Seng Tou）係澳門氹仔島嘉模堂區一條馬路，呢條路由廣東大馬路開始一路去到埃武拉街為止。
成蟲

蝴蝶嘅成蟲；蝴蝶同佢哋啲幼體（毛蟲）望落好唔同。
成蟲（粵拼：sing4 cung4）係昆蟲成長嘅最後階段，有生殖下一代嘅能力。完全變態嘅昆蟲會歷經幼蟲同蛹嘅階段變成成蟲。
成追線

成追線，係臺灣鐵路管理局嘅鐵路線，屬西部幹線縱貫線一部份，1922年10月11號通車。鐵路線嘅作用係連通海岸線同臺中線，由臺中成功車站直接去到追分車站，長2.1公里。
成見

成見，又叫定型、刻板印象，係社會心理學術語，指多數人對一啲特定嘅人、事、物有個概括嘅睇法，好多時都唔可以完全代表佢哋真正嘅特質。
成語

成語係漢語獨有嘅一種習語。一隻成語多數係有四隻字，所以又叫四字成語。每個成語都有佢特定意思，背後多數都會有典故。
成語動畫廊

《成語動畫廊》（英文：Professor Panda Says）係一套以動畫手法講解成語嘅教育影片，通過趣味濃厚嘅動畫，畀大家分享中國文化嘅獨有寶藏。第一輯喺1987年至1989年間由香港無綫電視全資擁有嘅翡翠動畫製作，喺翡翠台播放。中國大陸同台灣亦都曾經有播放，並有多種語言版本。呢套動畫嘅其中一位編導許誠毅因為《史力加》系列而知名，影評人紀陶（即林紀陶）曾經為呢套動畫擔任編導同造型設計。

主角
粵語版本，熊貓博士係由林保全配音，YY由林丹鳳配音。國語版本，熊貓博士由黃法勤配音，YY由廖靜妮配音。

評價
呢套影片屬於單元性質，每集故事冇明顯聯繫，故事獨立性強，亦有幽默感。普遍唔作為獨立動畫片，而係視為教育片，口碑好。
成都歡樂谷

成都歡樂谷係中國四川成都一個主題公園，亦係深圳華僑城集團旗下嘅第三個歡樂谷，2009年開張。
晏架街

晏架街（英文：Anchor Street），係香港九龍大角嘴嘅一條馬路，由大角咀道開始，去到塘尾道、旺角道、福全街交界。
晏紫

晏紫（1984年11月12號—）係中華人民共和國前職業網球手。四川成都人。
2009年12月，晏紫同信義玻璃執行董事李聖根分別23號喺深圳同埋30號喺香港舉行婚禮。
2012年1月17號下晝1:55，晏紫喺香港喜得千金，正式升級做老母。

球員生涯
晏紫係右手揸拍（雙手反手），2003年2月轉打職業賽事。
晏菲路球場

晏菲路球場（Anfield）喺英國利物浦晏菲路，係利物浦足球會嘅主場。個球場1884年起好，原本係愛華頓球隊嘅主場，1892年因為租務拗撬搬走，自此就變咗利物浦嘅主場。
晏菲路球場內部。影相位置：Anfield Road Stand。左起：Centenary Stand、Kop Stand、Main Stand
晏晝

晏晝，又或者叫下晝，係指由中午至黃昏嗰段時間，朝頭早、中午、晏晝同埋夜晚合成一日。
晏，就係「晚、遲」噉解。《楚辭．屈原．離騷》曰：「及年歲之未晏兮，時亦猶其未央」，其中嘅晏字就係呢個噉嘅意思。而晝則係有日頭嗰陣時，即係日間。晝可分為兩個部份，正午係分界線。前半係上晝，即係朝頭早。而下半就係晏晝，亦叫下晝。晏晝正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」。極北國家，有時入黑好晏，所以住響極北國家嘅粵人，對晏晝嘅見解會同粵語人唔同。
有啲人響晏晝會食嗰餐晏晝飯，而家啲人稱之為「食晏」。

十二小時制
晏晝響十二小時制之中，係「下午（pm）」嘅一部份，代表正午之後，包括黃昏，但係唔包括夜晚。粵人用十二小時制講時間，好多時唔會講「下午」。而用「晏晝」同「夜晚」為頭。好似下午一時，粵人通常會話係「晏晝一點」，而7pm，就會話係「夜晚七點」。
晏氏

晏（粵拼：aan3）係唐人姓氏，喺《百家姓》裏頭排第324位。
呢篇晏氏係同姓氏有關嘅楔位文章，重未寫完嘅。麻煩你幫手充實佢。
晏維

晏維（粵拼：aan3 wai4；12月26號—），係中國大陸女主持人。佢喺湖南大學畢業。

經歷
2015年，為湖南衛視《我是歌手3》蕭煌奇嘅芒果經紀人。2016年，為湖南衛視《我是歌手4》王晰嘅芒果經紀人。2020年，為湖南衛視《歌手·當打之年》嘅音樂合夥人。
晏覺

晏覺，又叫睏晏覺或者瞓晏覺，係指人響晏晝睏一陣，短就幾分鐘，長就可以去到一兩個鐘頭。
維基同享有多媒體嘅嘢：Siesta
晏頓街

晏頓街（Anton Street）係香港香港島灣仔區灣仔一條人路，喺皇后大道東44號北面，軒尼詩道22號南面。
晏頓街有兩條線由北到南行車，但係由於長期有車泊喺街邊，所以只能單線行車。晏頓街鄰近衛蘭軒、大生商業大廈、熙信大廈、太古廣場3座，未來香港地鐵金鐘站有出入口連接住太古廣場3座。
晒相

晒相，又叫沖晒，係將菲林上嘅影像利用化學方法將圖像印上相紙嘅過程。自從數碼相機興起後，影咗嘅相就唔需要晒都可以印出嚟。
有效方法

有效方法（英文：effective method）係運算理論上嘅一個概念。如果話一個方法係「可以解決運算問題 A 嘅有效方法」，意思即係話用呢個方法解決問題 A 嗰陣。
部電腦會行完若干步之後停低。
部電腦實會出到正確嘅答案。
原則上，個步驟可以由一個手上揸住紙筆嘅人做完，而且個人淨係需要跟從個方法啲步驟。
有效需求

有效需求（英文：Effective Demand；縮寫：ED），即係人有能力並且願意購買嘅需求。
擊球手

擊球手嘗試用棍打中個波。
擊球手（英文：batter）係指喺棒球入面嘅一個位置，嘗試揮自己手上支棒球棍嚟打中個波，幫自己隊得分。
擊戰

《擊戰》（Battle of the Throne）係香港電視娛樂製作嘅真人騷節目，由李健宏、江𤒹生同余逸思主持，2021年5月3號到21號逢禮拜一到五22:30－23:00喺ViuTV播。節目招募咗10個女性素人鬥打鼓。

夏日有團伙 擊戰一場
《夏日有團伙 擊戰一場》（Battle of the Throne On Fire）係呢個節目嘅2020東京奧運特別版，屬「奧運有團伙」入面嘅「夏日有團伙」三個大型綜藝節目之一，2021年7月17號到禮拜六21:30－23:30喺ViuTV播，都係由李健宏、江𤒹生同余逸思主持，表演嘉賓包括一眾《擊戰》女鼓手、Dear Jane、ONE PROMISE、Kolor、陳蕾。

抽歌爭議
節目預告片入面，有Kolor表演佢哋首作品《天地無用》嘅片段，但最後成個節目都無播過呢首歌，同埋個節目比預定時間提前咗幾分鐘完，需要另外播一首MV填補空檔，所以被質疑係臨時決定抽起咗呢首歌，原因未明。
擊鬥女神

《擊鬥女神》（英文：MMA Diva）係2020年上畫嘅港產片，由楊柳青、林慧倩、郭思琳同菁瑋主演，鄧如嫣執導。電影配樂係由黃阿樂及配樂大師韋啟良合力製作。
擋風玻璃

擋風玻璃係指各種交通工具（尤其係車）放前頭嘅玻璃窗，為駕駛者擋風同埋其他外來影響（譬如雨、塵、昆蟲）。
擊鞠

擊鞠，騎馬運動，球類運動，騎上馬用棍擊球。類似馬球。不過無留低規則。擊鞠，又叫打毬、擊毬。起源不詳。漢時魏時，文字都提到擊鞠。然而較為詳盡，要去到大唐。大唐好多皇帝，都好擊鞠，開國皇帝李淵都係。長安亦有幾個球場。擊鞠甚至關乎外交，李隆基做皇帝之前，甚至以四人，反敗吐蕃使節十人。皇帝李恆，甚至因為墮馬，受傷致病而死。皇帝李儇更為荒唐，黃災之亂之際，以擊鞠去派任官員，史稱擊球賭三川。
大唐之後，遼、金、大宋三國，都有擊鞠。
擊球賭三川

擊球賭三川，大唐時輕率任官之事，記喺資治通鑑。皇帝李儇，下令四人，以擊鞠先入球就做西川節度史。
件事見於大唐廣明元年，庚子歲，即公元八八〇年。三月，黃巢亂軍，已經搞到關東好亂，兼且向長安進攻。而當時要有人接崔安潛手做西川節度史。西川係蜀地，未受黃巢之亂波及。宦官田令孜，應該要走去四川，就向皇帝出主議，四人中揀個出任。四人有佢亞哥陳敬瑄，以及佢心腹楊師立、牛勖、羅元杲，都係大將軍。李儇就話以擊鞠定勝負，邊個入球先邊個做。陳敬瑄入球先，就做咗西川節度使。
擊情

《擊情》（英文：Million Dollar Baby）係套2004年美國電影，由奇連伊士活自導自演，重有希拉莉絲韻、摩根費曼主演。
擊情手足

《擊情手足》（粵拼：gik1 cing4 sau2 zuk1，The Fighter）係套2010年由大衛奧羅素執導，麥克華堡同埋基斯頓比爾做主角嘅美國傳記片。
擊戰 2

《擊戰 2》（英文：Battle of the Throne 2）係香港MakerVille製作嘅真人騷節目，《擊戰》續作，由李健宏同呂珮琳‎主持，2023年10月9號到10月27號逢禮拜一到五21:30 - 22:30喺香港電視娛樂ViuTV播。節目招募咗12個女鼓手鬥打鼓。

12強
集數： 第1-3集
賽制： 每個參賽者從6首指定歌中揀一首做比賽歌，每個導師有3個名額揀人，其中兩個可以喺參賽者表演時用(鬥快撳燈)，最後一個名額就喺12個參賽者都表演完後從跌入復活區(未有導師揀嘅人)嘅6個參賽者中揀一個。

9強
集數： 第4-6集
賽制： 呢輪係小組對戰。對戰分3個主題，每組派出一個組員出戰一個主題，由3個評判決定對戰名次，每個對戰主題嘅第1名嗰組加2分，第二名嗰組加1分,第3名冇分，最後總分最低嘅一組會由導師揀一個組員淘汰。

8強
集數： 第6-9集
賽制： 呢輪係以夾band形式進行一對一PK戰。參賽者抽籤配對分為4組（紅、黃、藍、綠）進行PK戰,每組輸贏結果由5個評判舉牌投票決定，贏咗嘅晉級，輸咗嘅4個會分為兩組（紅對黃、藍對綠）再以PK形式進行復活戰（每組打同一首歌），復活戰贏咗嘅晉級，輸咗嘅兩個淘汰。

6強
集數： 第9-10集
賽制： 呢輪比賽每個參賽者會分別同3隊Band（Dear Jane、The Hertz（中文：The Hertz）、Kolor）其中一隊合作演奏嗰隊Band嘅一首歌，3個評判會對每人嘅表現評分，總分最高嗰4個會晉級。

準決賽
集數： 第14集
賽制： 準決賽每個參賽者會同4個歌手（柳應廷、張天賦、陳蕾、許廷鏗）其中一個合作表演嗰個歌手嘅兩首歌，5個評判會決定佢哋嘅排名，排名頭兩個會晉級決賽。

決賽
集數： 第15集
賽制： 決賽係3回合嘅對戰：自選歌曲（佔總分40%）、Drum solo（佔總分30%）同Drum battle（佔總分30%），3個回合總評分較高嘅贏。
李忠希

李忠希（英文：Jones Lee，1974年6月29號—），原名李廣忠，用過藝名李中希，係香港男演員，早年做過歌手，跟住先後加入無綫電視同香港電視網絡做藝員。2020年6月第二度離開無綫電視。

演出
呢個表唔完整，歡迎加料。
李忱

李忱（810年7月27號—859年9月7號），係大唐第十六位皇帝（唔計武則天），846年到859年在位，跟廟號叫唐宣宗。

一生
李忱做皇帝之後，致力於改善中唐時代遺留落嚟嘅種種社會問題，對內貶謫李德裕，結束牛李黨爭；抑制宦官勢力過分膨脹；打擊犯法嘅權貴、外戚。佢做皇帝嗰陣時，勤儉治國，體恤百姓，減少賦稅，注重人才選拔，大唐國勢有所起色，百姓日漸富裕，令到本來已經十分衰敗嘅朝政呈現出「中興」嘅小康局面，史稱「大中之治」。
對外，李忱係咁擊敗吐蕃、回鶻、黨項、奚人，收復安史之亂後被吐蕃佔領嘅河西地區：「克復河湟，拓疆三千里外。告成宗廟，雪恥二百年間。」令到大唐重振聲威。
李怜惟

李怜惟（1998年7月10號—）係大韓民國嘅一個女演員同埋歌手。
李思捷

李思捷（Johnson Lee，1974年4月11號—）係香港前無綫電視男藝員。佢喺香港出世，10歲跟屋企移民加拿大多倫多，喺多倫多大學美術系學士畢業，再到美國深造，1998年返香港參加香港商業電台嘅「喜劇之王訓練班」，有機會演出電影《喜劇之王》而入行，2003年加入無綫電視，主要拍電視劇，亦曾經主持過唔少搞笑節目。

感情生活
李思捷多年嚟身邊女伴車輪轉，近年總算正式「封盤」，同圈外女友拍拖多年感情穩定。
李忠成

李忠成（1985年12月19號—）係前日本足球員，司職前鋒，曾經喺2011～2012年間爲日本足球代表隊出場11次，入咗2球。最後效力新加坡足球超級聯賽球隊新加坡新潟天鵝。
李思廉

李思廉，SBS，JP（1957年—），廣東梅州人，香港建制陣營（商界親中派）政治人、生意人（富力地產老細）。

早年經歷
李思廉1957年喺香港出世，1970年代喺香港中文大學數學系畢業，之後佢做過證券交易同貿易。
1990年代，李思廉同張力一齊成立富力地產。

屋企人
阿女李嘉穎（Karen Li）喺2019年（香港修例風波嗰年）同廣州香江集團嘅太子爺劉根森（全國青聯委員）結婚，劉嘅父母係劉志強同翟美卿。劉志強係香港中華總商會會董；翟氏本身係全國政協香港委員（全國婦聯）。

政治及選舉經歷
2020年中，身為全國工商聯常委嘅佢，曾經有份簽署一份全國工商聯嘅聲明，內容支持北京政府未經諮詢或香港市民同意而強行訂立，引起社會負評四起嘅《中華人民共和國香港特別行政區維護國家安全法》；喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
李忠澤

李忠澤，香港親中派工聯會政治人。
佢大學畢業後，曾經擔任時任立法會議員陳婉嫻嘅議員助理，亦有公開拜工聯會會務顧問陳婉嫻為師。
喺政府大幅度削減直選議席同排除民主派參選嘅2023年香港區議會選舉，李忠澤曾經以工聯會名義參選地區直選（黃大仙西），攞到7449票，未能當選。
心血管系統

心血管系統（英文：cardiovascular system）係循環系統兩個部份其中一個（另一個係淋巴系統），負責血嘅循環，由心同血管組成。狹義上「循環系統」有時專指心血管系統。
心裏美

《心裏美》係2022年上畫嘅港產片，由王浩信、余香凝、吳岱融主演，吳家偉執導。故仔圍繞一對父女關係嘅校長同女教師，同埋另一個男教師。
心誼路

心誼路（粵拼：sam1 jyi4 lou6）係中國廣東廣州嘅南北走向道路，喺白雲區沙涌社區，南邊從樂嘉路開始，一直向北去到遠景路。

史
喺機場高速未起之前一直冇呢個馬路。1990年代尾由於越嚟越多人住沙涌一帶，令當地街坊出現出行難問題。後嚟廣州市人民政府話起機場高速，順便整咗呢條馬路出嚟，直到2002年起好。

敘述
全長530m，闊18m，雙向4車道。
心裏學

《心裏學》係徐佳瑩嘅第5張創作專輯，喺2017年12月5號開始預購，2017年12月27號正式發行，由陳建騏、陳君豪同陳星翰一齊擔綱製作。專輯首波主打歌曲係《言不由衷》，喺2017年12月5號數碼上線；第二波主打歌係《灰色》，喺2017年12月18號派台首播，12月19號數碼上線；一共收錄咗7首新歌同3首之前喺「是日救星」巡迴演唱會上唱過嘅新歌。另外，專輯重特別收錄咗徐佳瑩「是日救星」巡迴演唱會同名主題曲《是日救星》。
2018年，徐佳瑩憑住呢張專輯喺第29屆金曲獎攞咗最佳國語專輯獎同最佳國語女歌手獎兩項大獎。之後，出品方亞神音樂決定推出呢張專輯嘅典藏黑膠唱碟。黑膠唱碟喺2018年10月5號開始預購，2018年12月20號正式發行。
心跳

心跳係個心嘅心肌自己唔停舒張收縮嘅活動，令血泵到身體每個部位，每一下心跳叫做心跳週期，而心跳週期嘅頻率就係心率。
心身二元論

心身二元論（英文：mind-body dualism）係一種心靈哲學觀點，主張心靈（包含情感同思維等嘅嘢）同身體係兩嚿分開嘅物體。
呢種觀點嘅相對係心腦同一論。
李睍

李睍（？—1227年8月28號），係西夏第十個皇帝，亦係西夏最後一個皇帝，1226年到1227年在位，佢無廟號，史稱夏末帝。
李碩珉

李碩珉，係大韓民國嘅一個男藝人同埋歌手。
李碩薰

李碩薰，係大韓民國嘅一個男藝人同埋歌手。
李碧蔥

李碧蔥，香港親中派政治人兼生意人，康業信貸有限公司董事。

早年經歷
佢喺1972年同老公李常盛移居香港，做過超市同地產等行業，1997年創立康業信貸。
李睿紜

李睿紜（Vita Li，1987年1月5號—）係臺灣女模特兒同演員，臺中市出世，2008年出道，用過藝名李欣庭、李心婷。佢好叻揸電單車，做過唔少女影星揸電單車替身，2015年演出港產片《台北夜蒲團團轉》而喺香港出名。
愛德華·薩丕爾

愛德華·薩丕爾（英文：Edward Sapir）係一位美國語言學家，有份提出薩丕爾-沃夫假說。
愛德華·諾頓·洛倫茲

愛德華·諾頓·洛倫茲（英文：Edward Norton Lorenz，1917年5月23號—2008年4月16號）係美國一位數學家同氣象學家。
愛德華·福布斯

愛德華·福布斯（Edward Forbes，1815年2月12號—1854年11月18號）係19世紀萌島自然歷史專家，俾人認為係現代海洋生物學之父。
東區區議會

東區區議會（英文：Eastern District Council）係香港18個區議會之一，港島東區嘅地區議會。現有35個議席，每屆任期4年。1982年成立，負責協助處理港島東區嘅事務。同沙田區議會都係香港最大規模嘅區議會。
東區區議會2013年10月3號喺無人反對下，通過支持港府建議嘅東區及灣仔區重劃區界方案，即係由下屆區議會開始，將現時屬於東區嘅維園同天后兩個選區撥歸灣仔區，解決喺全面取消區議會委任制後，灣仔民選區議員過少影響區議會運作嘅問題。
第五屆（2016-2019）東區區議會共有35個議席，全部都係民選議席，所有委任議席取消。
東區尤德夫人那打素醫院

東區尤德夫人那打素醫院（Pamela Youde Nethersole Eastern Hospital），簡稱東區醫院，東區醫院係由香港政府同埋雅麗氏何妙齡那打素醫院共同成立嘅基督教醫院，香港東區一間大型區域綜合醫院，喺1993年10月15號成立，為港島東居民提供全面嘅專科服務，係醫院管理局港島東聯網轄下嘅六間醫院之一，地址係港島柴灣樂民道3號，個名係紀念港督尤德嘅夫人同雅麗氏何妙齡那打素醫院。

簡介
東區尤德夫人那打素醫院喺1993年成立，東區醫院係香港嘅其中一間大型綜合醫院，為港島東居民提供全面嘅專科服務。佢哋以尤德嘅老婆嘅名命名，前身係一百年前起嘅雅麗氏何妙麗那打素醫院，係香港第一間以西方醫術醫病嘅華人醫院，從前嘅東區醫院係叫做雅麗氏何妙齡那打素醫院係中西區一帶紥根，後來係1990年代搬咗去大埔區。然之後東區尤德夫人那打素醫院係柴灣山區1983年興建，因為工程項目嘅延滯，延至1993年開始營運。

逃犯條例爭議期間涉嫌洩露病人私隱
喺香港逃犯條例爭議期間，喺2019年11月11日西灣河進行嘅「大三罷」入面，警察對示威者開槍，其中一個22歲讀嘅IVE男仔，被送往東區醫院。有網上傳言話東區醫院有一名叫秦苑君嘅資深護士出賣病人私隱，趁中槍男仔昏迷，偷走佢嘅手機，擅自用佢嘅指紋unlock手機，並將手機交畀警察。不過，東區醫院行政總監陸志聰之後就否認咗事件。
新井辰也

新井辰也（1988年1月14號—）係日本足球員，司職後衞，效力過名古屋鯨魚，及FC岐阜。
新人鬼情未了

《新人鬼情未了》（日文：ゴースト もういちど抱きしめたい）係2010年日本一齣電影，改編自1990年美國電影《人鬼情未了》，由大谷太郎導演，松嶋菜菜子、宋承憲主演。
新亞奎丹

新亞奎丹（法文：Nouvelle-Aquitaine）係法國其中一個大區，2016年由亞奎丹、利木森、波亞圖沙藍特合併成，首府波爾多。
新井里美

新井里美，係日本嘅一個女藝人同埋配音員。
新以泰

新以泰（粵拼：san1 ji5 taai3），係一間喺廣東廣州嘅文體用品商舖，宜家嗌新以泰體育用品公司，地埠中山四路178~186號。

歷史
原本由廣東番禺嘅鐘錦泉喺清咸豐末年（1860年）創建，開初叫以泰文房四寶店，設址惠愛八約（同現址），前邊賣嘢後邊工場廠，可以加工毛筆，賣嘅有毛筆、玉扣紙、印泥、墨硯、簿冊、學生手工作業紙、中西式帳冊、信箋、信封、鎮紙、筆筒、通勝、冥鏹；仲賣過土洋紙，渠嘅印刷工廠同過左近嘅八桂中學、禺山中學、嶺僑中學、開越中學(宜家嘅廣州廣播電視大學位置)同中大附中等本地學校印製學生功課簿，仲專登分別印埋校名。同時仲同中山醫學院、華強醫院、圖強醫院同埋好多船務行印製票據、表格等。
到咗1946年鐘華接手陣，鐘嘅表叔胡金昌（時中大物理系主任）建議鐘改做體育用品以號召啲街坊強身健體唔做東亞病夫，於是乎商號開始賣埋啲體育用品。
1950年代初新以泰加工場打通咗同開越中學操場嘅圍牆，同學校免費提供籃球架、籃球、單雙杠等器材，仲搞埋跳高、跳遠沙池，代理埋體育比賽門飛，一度成咗民辦體育中心。新以泰仲先後研製咗中國大陸入邊第一個冇金屬充氣裝置嘅膠籃球同第一隻全膠鐵餅。
1952年新以泰改咗專做體育用品，設計同生產主供學校嘅體育用品似鉛球、鐵餅、球衫球褲等。喺1960年代初，廣州市各級學校嘅單、雙杠，籃球架唔少出自新以泰。
1956年新以泰畀公私合營，大躍進時期（1958年）新以泰喺北京路太平館對面開咗分舖，做咗四十年後，由於鋪址嘅僑房陸續收回而執笠。
1987年，新以泰原址起咗12層嘅新大樓，同港商一齊搞咗國際康體器材應用維修培訓中心。

交通
巴士：農講所站，經停：1，27，76a&76，102，107，108，125，243，517，864；夜班1，27，2，40，4，78，9。
地鐵：農講所站D口
朱翊鈞

朱翊鈞（1563年9月4號—1620年8月18號）係大明第十四任皇帝，1572年到1620年在位，跟廟號叫明神宗，因為年號係萬曆，又叫萬曆皇帝。一生評價兩極。

一生
朱翊鈞係明穆宗個仔。隆慶二年（1568年）立為皇太子。1572年明穆宗過身，朱翊鈞繼位做皇帝。

萬曆中興
朱翊鈞在位頭十五年，勵精圖治，勤於朝政，更新庶政，繁榮經濟，大明一度有咗中興嘅景象，歷史上叫做萬曆中興。
在位中期，佢亦主持咗出名嘅萬曆三大征–寧夏之役、朝鮮之役同埋播州之役，保護藩屬國朝鮮，鞏固咗疆土。

一條鞭法
内文：一條鞭法
1581年，宰輔張居正推行嘅一種簡化稅制，首先查勻各縣田畝同丁男，將所有稅都折算成銀両，唔再係收實物。而收幾多稅，就睇有幾多畝地，唔理田肥田瘦，因為只係收銀両，咁就可以直接交畀官府。對後世好有影響。

萬曆怠政
張居正死後，神宗先至開始親政，因國本之爭等問題而倦於朝政，從此唔上朝，國家運轉幾乎停擺，徵礦稅亦被評為一大嘅弊病。
仍在位期間，朝廷裏面嘅東林黨爭開始萌芽、塞外又有後金鐵騎虎視眈眈，喺佢嘅晚年佔領咗東北大部分地區，搞到大明退守山海關，最終走向滅亡嘅局面。
1620年，明神宗過身，由佢個仔明光宗朱常洛繼位。
朱耀明

朱耀明（Chu Yiu-ming，1944年1月10號—）係香港基督教牧師，而家係柴灣浸信會傳教士，佢係讓愛與和平佔領中環其中一位搞手。

生平
1944年1月25日（甲申年1月25日），朱耀明生於香港，係一名孤兒，由嫲嫲養大。1974年做柴灣浸信會堂主任，並於1978年1月1日做牧師。佢經常抱住赤子之心、惻隱之情同埋盡忠職守之心志事奉神。朱耀明喺教會忠心服侍36載，於2010年1月喺堂主任退落嚟後仍做教會學前教育中心校監、社區健康中心委員會主席同埋社會服務委員會顧問。朱耀明堅守「行公義，好憐憫，存謙卑的心與神同行」之聖經教訓，教導信徒要睇住聖經真理愛神、愛人，將生命獻上，當作活祭，使生命果實繁盛，榮神益人。

家庭
朱牧師有兩個仔同埋兩個孫。六四事件後，朱耀明安排年僅12歲嘅仔朱牧民移民美國。
朱紫嬈

朱紫嬈（英文：Khloe Chu，1985年8月3號—）係香港女唱作人，朱繼陶家族成員，做過邵氏兄弟同無綫電視旗下藝人。
朱經緯

朱經緯（英文：Franklin Chu King-wai，1959年12月25號—）係前香港警務處警司，做過沙田分區嘅指揮官，因為喺2014年雨遮革命期間用警棍追打市民而備受關注。獨立監察警方處理投訴委員會調查之後，以12比6裁定佢毆打人嘅指控投訴屬實。到2017年3月，佢終於被落案起訴，被控「襲擊致造成身體傷害」罪，同年12月被裁定罪名成立。

生平
據香港經濟日報報道，朱經緯於1979年9月24號加警隊，於2015年7月退休，任職警隊約35年。2002年佢任職中區分區助理指揮官，2004年多港島區衝鋒隊署理警司，喺2010年任職警察機動部隊訓練組警司。
喺家庭方面，朱經緯系「警隊世家」。喺打人案中，朱經緯嘅律師喺庭上揭示佢家庭同感情嘢。佢有兩名現職差佬嘅仔同一個修讀法律嘅女。佢有離婚，現與另一女士展開新感情。

前科及處分紀錄
2002年，朱經緯擔任中區分區助理指揮官，喺處理當年4月中環遮打花園爭取居港權嘅人士。集會時，要求記者前往採訪區，但未畀理，曾下令將有關記者用手鐐鎖住，事後畀當時嘅警監會裁定唔恰當使用手鐐，而佢其後亦被過檔。

判決
2017年12月18號，朱經緯畀裁定「襲擊呢致造成身體傷害」有罪，還押等候判刑。。
2018年1月3日，朱經緯判監三個月並保釋等候上訴同年8月，司法機構開始處理上訴申請，後來於9月14號駁回。
朱聿鍵

朱聿鍵（1602年5月25號—1646年10月6號）係南明第二位皇帝，1645年到1646年在位，建都福州，跟廟號叫明紹宗，因為年號係隆武，又叫隆武皇帝。

生平
佢原先係唐王，為人自奉甚儉，品格响南明咁多位皇帝入面，係少見嘅優良。黃道周（黃石齋）描述咗佢嘅為人：「今上不飲酒，精吏事，洞達古今，想亦高、光而下之所未見也。」
喺弘光帝畀清軍俘虜後，朱聿鍵喺福州登基做皇帝，改元「隆武」。佢同喺浙江嘅魯王朱以海勢力對立。清軍進攻浙江同福建，鄭芝龍降清，隆武帝想走去江西，喺汀州畀清軍追到，隆武帝死咗。之後桂王朱由榔喺廣東肇慶做監國，喺朱由榔走咗去廣西之後，隆武帝細佬、唐王朱聿𨮁喺廣東廣州登基做皇帝，就係紹武帝，朱由榔聽到朱聿𨮁登基做皇帝之後，返番去肇慶登基做皇帝，就係永曆帝。